Woldemar Eugen Grohmann, 1867–1874
**Woldemar Eugen Grohmann** (14. august 1802 Türi – 13. november 1874 Türi) oli Eesti vaimulik.[*viide?*]

Grohmann õppis Paide kreiskoolis, 1815–1821 Tallinna gümnaasiumis ja 1821–1824 Tartu ülikooli usuteaduskonnas. Ordineeriti õpetajaks 2. detsembril 1828.[*viide?*]

Oli aastatel 1828–1874 (kutsuti 14. juunil 1828) Türi Püha Martini koguduse õpetaja. Oli veel Peterburi kindralkonsistooriumi liige (ülemkonsistooriumi nõunik) 31. maist 1857 kuni 1866. aastani. Sai 30. juunil 1865 Järva praostiks.[*viide?*]

Grohmann asutas Türile kihelkonnakooli tasemel koolmeistrite kooli, kus aastal 1838 oli 11 õpilast. Ta oli Türi piibliseltsi asutaja ja eesistuja, samuti aastast 1841 Õpetatud Eesti Seltsi liige, 9. septembrist 1842 Eestimaa Kirjanduse Ühingu liige ja oli Eestimaa pastorite raamatukogu biliotekaar. Pastor Carl Matthias Henningi aastal 1837 välja antud jutluseraamatus ilmusid ka Grohmanni jutlused. Aastal 1845 andis välja eestikeelse katekismuse koos salmidega. Kuulus aastal 1860 moodustatud uue testamendi revideerimise töörühma. Asutas koos tütardega Türi kiriklas raamatukogu, kirikukoori jm. Türi koguduse meeskoor osales aastal 1869 Tartus peetud I üldlaulupeol.

Isiklikku
---------

Tema isa Justus Heinrich Grohmann oli Türi Püha Martini koguduse õpetaja, tema poeg Karl Woldemar Emil Grohmann oli luterlik vaimulik Tveris ja hiljem Tallinna Jaani koguduse õpetaja, pojapoeg Gottwald Eugen Eduard Grohmann oli Püha Jakobi koguduse õpetaja, pojapoeg Gottfried William August Grohmann oli Risti ja Tallinna Jaani koguduse õpetaja.

Tema tütar Emilie Grohmann korraldas esimese teadaoleva laulupäeva tänasel Järvamaa alal (1866).

Esivanemad
----------

|  |
| --- |
| **Woldemar Eugen Grohmanni esivanemad** |
|  **Woldemar Eugen Grohmann(1802–1874)**  | Justus Heinrich Grohmann(1764–1826) | ... | ... | ... |
| ... |
| ... | ... |
| ... |
| ... | ... | ... |
| ... |
| ... | ... |
| ... |
| Sophie Auguste von Knorring(sündis 1772) | Frommhold von Knorring(1721–1780) | Frommhold von Knorring(1673–1722) | Frommhold von Knorring(maeti 1678) |
| Anna Margaretha von Ramm(sündis 1652) |
| vabapreiliEva Juliane von Wrangell(1684–1739) | vabahärraReinhold von Wrangell(suri 1693) |
| Anna Margaretha von Zöge |
| Margaretha Elisabeth Wistinghausen(1730–1801) | Christian Wistinghausen(1701–1766) | Dietrich Wistinghausen(1669–1707) |
| Margarethe Buchau(1683–1750) |
| Anna Elisabeth Tunder(1710–1788) | Christian Tunder(sündis 1686) |
| Gertrude Elisabeth von Schoten |

Viited
------

1. ↑  Liivi Aarma Põhja-Eesti vaimulike lühielulood 1525-1885 Tallinn 2007
2. ↑  Järvamaa laulu- ja tantsupidu rahvakultuur.ee (vaadatud 21. mail 2021)
3. 1 2 3  "Genealogisches Handbuch der baltischen Ritterschaften, Teil 2, 1.2: Estland", Görlitz, 1930. Lk. 89–90
4. 1 2 3 4  "Genealogisches Handbuch der baltischen Ritterschaften, Teil 2, 1.2: Estland", Görlitz, 1930. Lk. 81
5. 1 2 3 4 5 6  "Genealogisches Handbuch der estländischen Ritterschaft, Teil 2, 3: Estland, Bd.: 3", Görlitz, 1930. Lk. 278

|  |  |  |
| --- | --- | --- |
| Eelnev**Justus Heinrich Grohmann** | **Türi Püha Martini koguduse õpetaja**1828–1874 | Järgnev**Andreas Kurrikoff** |
| Eelnev**Ferdinand Theodor von Gebhardt** | **Järva praost**1865–1874 | Järgnev**Heinrich Ferdinand Hoffmann** |

Välislingid
-----------

* Woldemar Eugen Grohmann Eesti biograafilises andmebaasis ISIK